REPUBLIKA HRVATSKA

LIČKO-SENJSKA ŽUPANIJA

**STRUKOVNA ŠKOLA GOSPIĆ**

Budačka 24, 53000 Gospić

TEL./FAX: 053/573-287 i 053/572-083

E-mail: ured@ss-strukovna-gospic.skole.hr

ŠIFRA ŠKOLE: 09-026-503

OIB:19583077416

KLASA: 602-02/25-01/54

URBROJ: 2125-35-01-25-1

Gospić, 27. lipnja 2025.

Na temelju članka 134. stavak 2. Zakona o odgoju i obrazovanju u osnovnoj i srednjoj školi („Narodne novine“ br. 87/08. , 86/09., 92/10., 105/10., 90/11., 16/12., 86/12. , 94/13., 152/14., 7/17., 68/18., 98/19., 64/20., 151/22., 155/23. i 156/23.) i Odluke Ministarstva znanosti, obrazovanja i mladih o uvjetima za prijam učenika prvih razreda srednjih škola u učeničke domove u školskoj godini 2025./2026. (KLASA: 602-03/25-06/00057, URBROJ: 533-05-25-0001) od 12 lipnja 2025. godine („Narodne novine“ br. 93/25.), Strukovna škola Gospić raspisuje

**NATJEČAJ ZA PRIJAM UČENIKA**

**PRVIH RAZREDA SREDNJE ŠKOLE U UČENIČKI DOM**

**U ŠKOLSKOJ GODINI 2025./2026.**

Uslugama odgojnih aktivnosti, smještaja i prehrane učeničkoga doma mogu se koristiti redoviti učenici srednjih škola u Republici Hrvatskoj koji se školuju izvan mjesta stalnoga boravka i koji su hrvatski državljani, Hrvati iz drugih država, djeca državljana država Europskoga gospodarskog prostora i Švicarske Konfederacije te djeca državljana zemalja izvan Europskoga gospodarskog prostora i Švicarske Konfederacije.

Učenički dom prima učenike strane državljane iz zemalja izvan Europske unije ako imaju reguliran status boravka sukladno zakonu kojim je uređen status stranaca, uz suglasnost osnivača.

Na nepopunjena mjesta učenički dom može primiti i studente hrvatskih visokih učilišta s liste prvenstva koju utvrde studentski centri te polaznike drugih škola, seminara i tečajeva, ako to ne ometa redoviti odgojni rad i život u učeničkome domu.

Učenici se prijavljuju i upisuju u Dom elektroničkim putem preko mrežne stranice Informacijskog sustava prijava i upisa u učenički dom (ISPUUD) **domovi.e-upisi.hr**.

Za sudjelovanje na natječaju za prijam učenika u učenički dom Strukovne škole Gospić u školskoj godini 2025./2026. potrebni su sljedeći dokumenti:

1. potpisan obrazac o upisu u učenički dom (upisinica)
2. potvrda obiteljskog liječnika o nepostojanju kontraindikacija za smještaj u učenički dom
3. ostali dokumenti koji mogu utjecati na pravo prednosti za prijam učenika u učenički dom

***Pravo izravnog prijma ostvaruju:***

1. učenici kojima su oba roditelja preminula i učenici bez roditelja/skrbnika ili odgovarajuće roditeljske skrbi prema zakonu koji uređuje socijalnu skrb, što se dokazuje potvrdom nadležnog zavoda za socijalni rad;
2. učenici koji su upisali program obrazovanja u školi koja u sastavu ima učenički dom;
3. učenici na temelju članka 126. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19, 84/21 i 156/23) – djeca smrtno stradalog hrvatskog branitelja iz Domovinskog rata, djeca nestalog hrvatskog branitelja iz Domovinskog rata i djeca hrvatskog ratnog vojnog invalida iz Domovinskog rata imaju pravo na izravan smještaj u učeničke domove ako im redoviti novčani mjesečni prihodi po članu kućanstva za razdoblje od prethodna tri mjeseca ne prelaze 60% proračunske osnovice u Republici Hrvatskoj.

Za ostvarivanje navedenih prava iz ove točke učenik je dužan priložiti odgovarajuću dokumentaciju nadležnih tijela ili dati privolu da se navedeni podaci mogu provjeriti u dostupnim bazama podataka nadležnih državnih tijela.

Za prijam učenika prvih razreda srednjih škola u učenički dom, osim učenika koji ostvaruju izravan prijam, prijavljenim kandidatima vrednuju se zajednički i dodatni element vrednovanja.

***Broj bodova za prijam ostalih učenika ostvaruje se na sljedeći način:***

1. učenik koji je upisao program obrazovanja u školi koja u svom sastavu ima učenički dom u koji se učenik prijavljuje ostvaruje dodatnih petnaest (15) bodova za upis u taj učenički dom;
2. učenik koji je upisao program obrazovanja za deficitarno zanimanje u županiji u kojoj se prijavljuje za upis u učenički dom, a sukladno Preporukama HZZ-a za obrazovnu upisnu politiku i politiku stipendiranja, ostvaruje dodatnih deset (10) bodova;
3. učenik na temelju članka 126. Zakona o hrvatskim braniteljima iz Domovinskog rata i članovima njihovih obitelji – djeca smrtno stradalog hrvatskog branitelja iz Domovinskog rata, djeca nestalog hrvatskog branitelja iz Domovinskog rata i djeca hrvatskog ratnog vojnog invalida iz Domovinskog rata, ako ne udovoljavaju uvjetima za izravan smještaj u učeničke domove, i djeca hrvatskih branitelja iz Domovinskog rata koji su u obrani suvereniteta Republike Hrvatske sudjelovali najmanje 100 dana u borbenom sektoru, ostvaruju dodatnih deset (10) bodova;
4. učenik na temelju članka 48.e Zakona o zaštiti vojnih i civilnih invalida rata (»Narodne novine«, broj 33/1992, 57/1992, 77/1992, 27/1993, 58/1993, 2/1994, 76/1994, 108/1995, 108/1996, 82/2001, 94/2001, 103/2003, 148/2013 i 98/2019) – djeca osoba poginulih, umrlih ili nestalih pod okolnostima iz članka 6., 7. i 8. ovoga Zakona, djeca civilnih invalida rata čije je oštećenje organizma nastalo pod okolnostima iz članka 8. ovoga Zakona i djeca mirnodopskih vojnih i civilnih invalida rata I. skupine sa 100 % oštećenja organizma, ako im redoviti novčani mjesečni prihodi po članu kućanstva za razdoblje od prethodna tri mjeseca ne prelaze 60 % proračunske osnovice u Republici Hrvatskoj, ostvaruje dodatnih deset (10) bodova;
5. učenik čiji je roditelj mirnodopski vojni ili civilni invalid rata koji ima oštećenje organizma veće od 50 %, ostvaruje dodatnih pet (5) bodova;
6. učenik koji živi u otežanim uvjetima obrazovanja ostvaruje dodatnih deset (10) bodova po jednoj od osnova:

• ako učenik ima tešku bolest ili ako živi uz jednoga i/ili oba roditelja s dugotrajnom teškom bolesti, što dokazuje liječničkom potvrdom o svojoj težoj bolesti, odnosno potvrdom o dugotrajnoj težoj bolesti jednoga i/ili obaju roditelja;

• ako učenik ima teškoće u razvoju, što dokazuje rješenjem o primjerenom programu obrazovanja;

• ako je učenikov roditelj preminuo, što dokazuje preslikom smrtovnice;

• ako živi uz jednoga i/ili oba roditelja koji su osobe s invaliditetom upisani/evidentirani u Hrvatskom registru osoba s invaliditetom;

• ako živi uz nezaposlena oba roditelja, u smislu članka 10. Zakona o tržištu rada („Narodne novine“ broj 118/18, 32/20, 18/22, 156/23, 152/24), što dokazuje potvrdom o nezaposlenosti obaju roditelja za razdoblje od najmanje prethodna tri mjeseca iz područnoga ureda Hrvatskoga zavoda za zapošljavanje;

• ako živi uz samohranoga roditelja (roditelj koji živi sam s djetetom, sam skrbi o njemu i sam ga uzdržava) korisnika socijalne skrbi, u smislu članka 15. točaka 1. i 5. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23), što dokazuje potvrdom o korištenju socijalne pomoći, rješenjem ili drugim upravnim aktom Hrvatskoga zavoda za socijalni rad ili nadležnoga tijela u jedinici lokalne ili područne (regionalne) jedinice i Grada Zagreba o pravu samohranoga roditelja u statusu socijalne skrbi koje su izdale ovlaštene službe u zdravstvu, socijalnoj skrbi i/ili za zapošljavanje;

• ako živi bez odgovarajuće roditeljske skrbi (učenik smješten u institucije i u udomiteljske obitelji) što dokazuje potvrdom Hrvatskoga zavoda za socijalni rad;

1. učenik koji je u posljednja četiri razreda osnovnog obrazovanja osvojio jedno od prvih triju mjesta na državnome i/ili međunarodnome natjecanju iz znanja i/ili natjecanju školskih sportskih društava ostvaruje dodatnih šest (6) bodova;
2. učenik koji je u posljednja četiri razreda osnovnog obrazovanja imao ocjenu iz vladanja uzorno ostvaruje dodatnih pet (5) bodova;
3. učenik čiji se brat, odnosno sestra (ili više njih) redovito školuje i stanuje izvan mjesta stalnog prebivališta ostvaruje dodatnih pet (5) bodova po broju braće i sestara;
4. učenik s prebivalištem na području otoka ostvaruje dodatnih pet (5) bodova.

Za ostvarivanje navedenih prava učenik je dužan priložiti odgovarajuću dokumentaciju nadležnih tijela ili dati privolu da se navedeni podaci mogu provjeriti u dostupnim bazama podataka nadležnih državnih tijela.

*NAPOMENA VEZANO UZ NATJECANJA UČENIKA:*

* Vrednuju se državna natjecanja iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koja se provode u organizaciji Agencije za odgoj i obrazovanje, a koja je odobrilo Ministarstvo znanosti i obrazovanja te međunarodna natjecanja koja verificira Agencija za odgoj i obrazovanje, i to u posljednja četiri razreda osnovne škole.
* Vrednuju se natjecanja školskih sportskih društava u posljednja četiri razreda osnovne škole koja su ustrojena prema Propisniku Državnog prvenstva školskih sportskih društava Republike Hrvatske pod nadzorom natjecateljskog povjerenstva Hrvatskoga školskoga sportskog saveza.
* Ako je učenik sudjelovao na nekoliko natjecanja ili na natjecanjima iz više područja, vrsta i razina, boduje mu se najpovoljniji rezultat.

Odabir učenika i rang lista utvrdit će se sukladno Odluci Ministarstva znanosti i obrazovanja o uvjetima za prijam učenika prvih razreda srednjih škola u učeničke domove u školskoj godini 2025./2026.

Broj slobodnih mjesta za smještaj u Učenički dom Strukovne škole Gospić i upisni rokovi (ljetni i jesenski) nalaze se u niže navedenim tablicama.

**Broj slobodnih mjesta za smještaj**

**u mješoviti Učenički dom Strukovne škole Gospić**

**u školskoj godini 2024./2025.**

**ukupno 10 (m/ž)**

**UPISNI ROKOVI:**

**Ljetni upisni rok**:

|  |  |
| --- | --- |
| **Opis postupaka** | **Datum** |
| Početak prijava učenika/kandidata u sustav | 30.6.2025. |
| Početak prijave odabranih učeničkih domova | 7.7.2025. - 11.7.2025. |
| Dostava dokumentacije:  1. Dokumenti kojima se ostvaruju dodatna prava za upis u učenički dom (dostavljaju se putem domovi.e-upisi.hr) | 7.7.2025. - 10.7.2025. |
| Unos prigovora | 11.7.2025. |
| Brisanje s lista kandidata koji nisu zadovoljili preduvjete | 11.7.2025. |
| Objava konačnih ljestvica poretka | 14.7.2025. |
| Dostava dokumenata koji su uvjet za upis u učenički dom  Može se obaviti osobno ili elektroničkim putem (domovi.e-upisi.hr)  (potvrda obiteljskog liječnika o nepostojanju kontraindikacija za smještaj u učenički dom, upisnica, potpisan ugovor)  Točan datum zaprimanja dokumenata uživo objavljen je na mrežnoj stranici Strukovne škole Gospić i oglasnoj ploči Učeničkog doma i Škole. | 14.7.2025.- 16.7.2025. |
| Objava slobodnih upisnih mjesta za jesenski upisni rok | 23.7.2025. |

**Jesenski upisni rok:**

|  |  |
| --- | --- |
| **Opis postupaka** | **Datum** |
| Početak prijava u sustav i prijava odabranih učeničkih domova | 1.9.2025. - 3.9.2025. |
| Dostava dokumentacije – dokumenti kojima se ostvaruju dodatna prava za upis u učenički dom (dostavljaju se na domovi.e-upisi.hr) | 1.9.2025. - 2.9.2025. |
| Unos prigovora (helpdesk@skole.hr) | 3.9.2025. |
| Brisanje s lista kandidata koji nisu zadovoljili preduvjete | 3.9.2025. |
| Objava konačnih ljestvica poretka | 4.9.2025. |
| Dostava dokumenata koji su uvjet za upis u učenički dom osobno ili elektroničkim putem (domovi.e-upisi.hr) (potvrda obiteljskog liječnika o nepostojanju kontraindikacija za smještaj u učenički dom, upisnica, potpisan ugovor)  Točan datum zaprimanja dokumenata uživo objavljen je na mrežnoj stranici Strukovne škole Gospić i oglasnoj ploči Učeničkog doma i Škole. | 4.9.2025. - 5.9.2025. |
| Objava slobodnih upisnih mjesta nakon jesenskoga upisnog roka | 9.9.2025. |

Natječaj za prijam učenika u Dom objavljuje se na mrežnim stranicama i oglasnim pločama Škole i Osnivača.

Ravnateljica Škole i Učeničkog doma:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Barbara Tomljenović Jurković, univ. spec. oec.